cyanic-selkie/wikianc huggingface dataset:
இந்தியன் எக்சுபிரசு
வரலாறு
ஆங்கில அரசுக்கு எதிரான போக்கைக் கொண்டிருந்த எக்ஸ்பிரஸ் கோயங்காவின் நிர்வாகத்தில் மேலும் தீவிரமாக இந்திய சுதந்திரப் போராட்டத்திற்குஆதரவளிக்க ஆரம்பித்தது. 1939 இல் கோயங்கா ஆந்திர பிரபா என்ற தெலுங்கு செய்தித் தாளையும் வாங்கினார். 1940 களில் எக்ஸ்பிரசின் மும்பைப் பதிப்பைத் தொடங்கினார். எக்ஸ்பிரசின் சென்னை அலுவலகமும் அச்சகமும் ஒரு விபத்தில் தீக்கிரையான போது, த இந்து இதழின் அலுவலகத்திலிருந்து அது அச்சிடப்பட்டு வெளியானது. 1951 இல் டில்லியின் தேஜ் க்ரோனிக்கள் என்ற பத்திரிக்கையை வாங்கிய கோயங்கா இரண்டாண்டுகளில் அதனை எக்ஸ்பிரசின் டெல்லிப் பதிப்பாக மாற்றினார். 1965 இல் பெங்களூர், 1968 இல் அகமதாபாத் ஆகிய நகரங்களில் புதிய பதிப்புகள் தொடங்கப்பட்டன. பொருளியல் நடப்புகளைப் பற்றி செய்தி வெளியிட 1961 இல் பைனான்சியல் எக்ஸ்பிரஸ் என்ற வணிக இதழும், 1965 இல் கன்னட மொழியில் கன்னட பிரபா என்ற புதிய இதழும், மராத்தி மொழியில் லோக் சத்தா என்ற இதழும் தொடங்கப்பட்டன.
பொதுவாக இந்திய தேசிய காங்கிரசுக்கு ஆதரவாக செயல்பட்டு வந்த எக்ஸ்பிரஸ், 1975 இல் இந்தியப் பிரதமர் இந்திரா காந்தி நெருக்கடி நிலைப் பிரகடனம் செயத போது அதனைக் கடுமையாக எதிர்த்தது. அப்போது அமலில் இருந்த கடுமையான தணிக்கை விதிகளைக் கண்டிக்கும் வகையில் தலையங்கம் இருக்க வேண்டிய பகுதியியை வெற்றிடமாக விட்டு பிரசுரம் செய்தது. 1991 இல் பகவன் தாஸ் கோயங்கா மரணமடைந்த பின் அவரது குடும்பத்தினரிடையே இந்தியன் எக்ஸ்பிரஸ் குழுமத்தின் இதழ்கள் பாகப்பிரிவினை செய்யப்பட்டன. டில்லி, மும்பை, புனே, கொல்கத்தா, லூதியானா, சண்டிகர், லக்னௌ, அகமதாபாத் ஆகிய வட இந்திய நகரங்களில் இருந்து வெளியாகும் பதிப்புகள் ஒரு குழுமமாகவும், சென்னை, கோவை, ஹைதராபாத், கொச்சி, திருவனந்தபுரம், பெங்களூரு, புவனேஷ்வர் ஆகிய தென்னிந்திய பதிப்புகள் “தி நியூ இந்தியன் எக்ஸ்பிரஸ்” என்ற பெயரில் வேறொரு குழுமமாகவும் பிரிந்தன.
மலைப்பாளையம் ஊராட்சி
மலைப்பாளையம் ஊராட்சி (Malaipalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சுல்தான்பேட்டை வட்டாரத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4202 ஆகும். இவர்களில் பெண்கள் 2070 பேரும் ஆண்கள் 2132 பேரும் உள்ளனர்.
இந்தியன் எக்சுபிரசு
விற்பனை
தேசிய ரீடர்ஷிப் சர்வே, 2008 இன் படி இந்தியாவில் அதிகம் படிக்கப்படும் ஆங்கில இதழ்களுள் இந்தியன் எக்ஸ்பிரஸ் ஏழாவது இடத்தில் உள்ளது. ஆடிட் பீரோ ஆஃப் சர்குலேஷனின் 2009 கணிப்பின்படி தினம் இந்தியன் எக்ஸ்பிரஸ் சுமார் பதின்மூன்று லட்சம் பிரதிகளும், நியூ இந்தியன் எக்ஸ்பிரஸ் சுமார் 3 லட்சம் பிரதிகளும் விற்கின்றன.
மலைப்பாளையம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
இந்தியன் எக்சுபிரசு
குழும இதழ்கள்
இரு இந்தியன் எக்ஸ்பிரஸ் குழுமங்களில் இருந்தும் வெளியாகும் இதழ்கள்:
வெளி இணைப்புகள்
பகுப்பு:இந்திய நாளிதழ்கள் பகுப்பு:இந்திய ஆங்கிலப் பத்திரிகைகள்
மலைப்பாளையம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சுல்தான்பேட்டை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
மேலமருதப்பபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தெற்கு யேமன்
யேமன் மக்கள் சனநாயகக் குடியரசு (People's Democratic Republic of Yemen), அல்லது தெற்கு யேமன் (South Yemen) என்பது சோசலிசக் குடியரசாக இருந்த ஒரு நாடாகும். இது 1990, மே 22 ஆம் நாள் வடக்கு யேமனுடன் இணைந்து யேமன் குடியரசு என்ற ஒன்றிணைந்த நாடானது. இது யேமனின் தற்போதைய தெற்கு மற்றும் கிழக்கு மாகாணங்கள் ஆகும். 1994 இல் நடந்த உள்நாட்டுப் போரின் போது வடக்கு யேமன் இராணுவம் இரு நாடுகளுக்கும் இடையில் உருவான இணைப்பை உறுதிப்படுத்தும் முகமாக தெற்கு யேமனை முற்றுகையிட்டு முழு நாட்டையும் தன் கட்டுப்பாட்டுக்குள் கொண்டு வந்தது. தெற்கு யேமன் தலைவர் தற்போது நாடு கடந்த நிலையில் வாழ்கிறார். 200 ஆம் ஆண்டில் இருந்து தெற்கு யேமன் விடுதலைக்கான அமைப்பு உருவாக்கப்பட்டது.
வரலாறு
1963 ஆம் ஆண்டில், ஏடெனும் அதனைசூழ்ந்த பிரதேசமும் தெற்கு அரேபியக் கூட்டமைப்பு என்ற அமைப்பைத் தோற்றுவித்தன.
1963, அக்டோபர் 14 இல் இருந்து பிரித்தானியரிடம் இருந்து விடுதலையை வேண்டி அங்கு தேசியவாதிகள் இணைந்து ஆயுத நடவடிக்கையில் ஈடுபட ஆரம்பித்தனர். 1967 இல் சூயஸ் கால்வாய் தற்காலிகமாக மூடப்பட்டதை அடுத்து பிரித்தானியர் படிப்படியாக வெளியேற ஆரம்பித்தனர். தெற்கு யேமன் நவம்பர் 30, 1967 இல் முழுமையாக விடுதலை அடைந்தது.
பகுப்பு:ஆசியாவின் முன்னாள் நாடுகள் பகுப்பு:முன்னாள் சோவியத் ஒன்றிய நாடுகள்
அரசினர் கலைக் கல்லூரி, தருமபுரி
அரசினர் கலைக்கல்லூரி, தருமபுரி, இந்தியாவின் தமிழ்நாட்டில் தருமபுரி மாவட்டத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1965ஆம் ஆண்டில் தொடங்கப்பட்டது. தேசிய மதிப்பீடு மற்றும் தரச்சான்று அவையின் அனுமதியுடன் சேலம் பெரியார் பல்கலைக்கழகத்திற்கு உட்பட்ட கல்லூரியாக இயங்கி வருகிறது. முனைவர் கண்ணன் (பொறுப்பு)தற்போது இக்கல்லூரியின் முதல்வராக உள்ளார்.
முத்துப்பேட்டை
முத்துப்பேட்டை (Muthupet), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் ஒரு நகரம் மற்றும் தேர்வு நிலை பேரூராட்சி ஆகும். முத்துப்பேட்டை ஊராட்சி ஒன்றியத்தின் வட்டார வளர்ச்சி அலுவலகம் முத்துப்பேட்டையில் உள்ளது. இவ்வூர் திருவாரூர் மாவட்டத்தின் துணை மாவட்டம் தனிதாலுக்காவாக இவ்வூரில் உள்ள சதுப்புநிலக் காடுகளுக்காகப் புகழ்பெற்றது. முத்துப்பேட்டை நகரம் பட்டுக்கோட்டை மற்றும் நாகப்பட்டினம் நகரங்களுக்கு இடையே உள்ளது. பட்டுக்கோட்டையில் இருந்து 22 கி.மீ. மற்றும் மன்னார்குடியில் இருந்து 41 கி.மீ. திருவாரூர்மாவட்டத்தின் கடைக்கோடி நகரம் மற்றும் மக்கள் தொகையில் மூன்றாம் பெரிய நகரம்.
அரசினர் கலைக் கல்லூரி, தருமபுரி
வெளியிணைப்புகள்
பகுப்பு:தருமபுரி மாவட்டத்திலுள்ள அரசினர் கலைக் கல்லூரிகள்
முத்துப்பேட்டை
பேரூராட்சியின் அமைப்பு 1962 அன்று தேர்வு நிலை பேரூராட்சியாக தரம் உயர்த்தப்பட்டு உள்ளது
17.80 சகிமீ பரப்பும், 18 வார்டுகளும், 166 #முத்துப்பேட்டையில் #நகரத்தில் #உள்ள #தெருக்களின் #பெயர்கள் #பட்டியல் #கொடுக்கப்பட்டுள்ளது
எங்களுக்கு தெரிந்த அளவிற்கு தெருக்களில் பெயர்கள் பதிவேற்றப்பட்டுள்ளது இந்த பதிவினை பார்க்கும் நண்பர்களுக்கு முத்துப்பேட்டையில் ஏதேனும் தெரு விடுபட்டிருந்தால் தெருக்களை பற்றி தெரிந்தால் கமெண்டில் பதிவிடவும்
1 முகைதீன் பள்ளி தெரு 2 செக்கடி தெரு 3 புதுத்தெரு 4 புதுத்தெரு 2 5 புதுமனைத் தெரு 6 கண்ணார தெரு 7 ஆஸ்பத்திரி தெரு 8 கிட்டங்கி தெரு 9 கொய்யாத்தோப்பு 10 பட்டறை குளம் சந்து 11 சீதா வாடி சந்து 12 அரபித் தெரு 13 மீன் மார்க்கெட் தெரு 14 மரைக்காயர் வாடி தெரு 15 நெய்யக்கார தெரு 16 குட்டியார் பள்ளி சந்து 17 லப்பை சந்து 18 கல் கேணி தெரு 19 S.P.K.M. தெரு 20 ஓடக்கரை 21 குண்டான் குளத் தெரு 22 A.S.N. தெரு 23 தெற்குத் தெரு 24 திமிலத் தெரு 25 புது காளியம்மன் கோவில் தெரு 26 கால்நடை மருத்துவமனை தெரு 27 கோயிலாம் தோப்பு 28 மாதா கோவில் தெரு 29 பேட்டை முகைதீன் பள்ளி தெரு 30 பேட்டை சிவன் கோவில் தெரு 31 பேட்டை அக்ரஹாரத் தெரு 32 அங்காளம்மன் கோவில் தெரு 34 ஆசாத் நகர் 35 ரஹ்மத் நகர் 37 ரயிலடி தெரு 38 மருதங்காவலி தெரு 39 பிள்ளையார் கோவில் தெரு 40 துவான் தோட்ட வளாகம் 41 P.R.M. கொள்ளை 42 கொய்யாத்தோப்பு வடக்குத் தெரு 43 மஜிதிய தெரு 44 சீனா பானா தோப்பு 45 ஆலங்காடு 46 மங்களூரு 47 செம்படவன் காடு 48 தம்பிக்கோட்டை கீழ காடு 49 தம்பி கோட்டை மாரியம்மன் கோவில் தெரு 50 சிறிய கடைத்தெரு 51 பெரிய கடைத்தெரு 52 மன்னார்குடி சாலை தெரு 53 போஸ்ட் ஆபிஸ் தெரு 54 சித்தேரி குளத் தெரு 55 புதுக்குளம் தெரு 56 O.P.M சந்து 57 சித்தி விநாயகர் கோவில் தெரு 58 அரசகுல தெரு 59 ஆட்டப் சந்து 60 ஜமாலியா தெரு 61 தமானியா தெரு 62 ரஹமத் பள்ளிவாசல் தெரு 63 முத்துப்பேட்டை தர்கா தெரு 64 தீன் முஹம்மது காலனி தெரு 65 கோவிலூர் பெரியநாயகி தெரு 66 கோசாகுளம் தெரு 67 வாணக்காரத்தெரு 68 மாரியம்மன்கோவில்தெரு 69 பாரதியார் தெரு 70 நண்டு மரைக்காயர் தெரு 71 நடுத்தெரு 72 மஜிதிய தெரு 73 S.K.M தெரு 74 அபூஹனிபா தெரு 75 ஆகாஷ் தோப்பு 76 அச்சக்காரன் வாடி சந்து 77 அலியார் சந்து 78 ஷரிப் தெரு 79 காசிம்தென்னமர கடை சந்து 80 தெற்கு அப்துல்கரீம் சந்து 81 திருத்துறைப்பூண்டி சாலை 82 பட்டுக்கோட்டை ரோடு 83 தென்னை மரக் கடை சந்து 84 சின்ன கட்சி மரக்காயர் தெரு 85 அப்துல் கரீம் சந்து 86 நெய்னார்பள்ளி சந்து, 87 பரகத் நகர் 88 கருமாரியம்மன் கோவில் தெரு 89 கொய்யா பஜார் 90 இமாம் அபூஹனிபா தெரு 91 பேட்டை ரோடு 92 மன்சூர் நகர் 93 தெற்கு ரெயில்வே ரொடு 94 புதுக்குடியிருப்பு 95 கோவிலூரில் உள்ள மணல் மொட்டு தெரு 96 கல்லடி கொள்ளை 97 பேங்க் தெரு 98 புதுக்குடி 99 புங்கொள்ளை 100 வண்ணன் சந்து 101 கீழ நம்ம குறிச்சி 102 தெற்கு காடு 103 மருதங்காவெளி யில் காளியம்மன் கோவில் தெரு 104 மாரியம்மன் கோவில் தெரு 105 அய்யா நகர் 106 புதிய காளியம்மன் கோவில் தெரு 107 அக்கரகாரம் தெரு 108 முத்துசாமி அம்பலம்  தெரு 109 ஹாஜா சாந்து 110 M.M.D காசிம் கொல்லை
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 7102 வீடுகளும், 41722 மக்கள்தொகையும் கொண்டது.
அலுவலகங்கள்
இங்கு மொத்தம் 11 கல்விக்கூடங்கள், 17 மருத்துவமனைகள், 166 தெருக்கள், முத்துப்பேட்டை ஊராட்சி ஒன்றிய அலுவலகம்,  பேரூராட்சி  மன்ற அலுவலகம், சார்பதிவகம், பேருந்து நிலையம், காவல் நிலையம், காவல்துறை துணை கண்காணிப்பாளர் அலுவலகம், பேருந்து நிலையம், இரயில் நிலையம், வார சந்தை, அரசு பொது நூலகம், இணையதள மையங்கள், தொலை தொடர்பு அலுவலகம் உள்ளன.
தொழில்
முத்துப்பேட்டையின் பிரதானமாக தொழிலாக இருப்பது மீன் பிடிப்பதும், ரியல் எஸ்டேட் விவசாயம், தேங்காய் வியாபாரமுமாகும். முத்துப்பேட்டையிலிருந்து பல மாநிலங்களுக்குத் தேங்காய் ஏற்றுமதி செய்யப்படுகிறது.
சுற்றுலா மையம்
முத்துப்பேட்டையில் சதுப்பு நிலக்காடுகள் (லகூன்) அமைந்துள்ளது தனித்தனித்தீவுகளாக காட்சியளிப்பது முத்துப்பேட்டையின் சிறப்பம்சமாகும். உலகின் பல்வேறு பகுதியிலிருந்து பலவகைப் பறவை இனங்கள் குறிப்பிட்ட சில காலங்களில் இங்கு வந்து தங்கி தங்களது தேவைகளை நிறைவேற்றிக் கொள்கிறது.
முத்துப்பேட்டை தர்கா
சுமார் எழுநூறு வருடங்கள் பழமை வாய்ந்த முத்துப்பேட்டை தர்காவிற்கு அனைத்து சமுதாய மக்களும் வருகை தருகின்றனர். பழம்பெருமை வாய்ந்த இந்த இடம், இஸ்லாமிய கட்டுமான முறைகளின்படி கட்டப்பட்டதாகும். இஸ்லாமிய மார்க்கத்தில் கூறப்பட்டுள்ள சமூக சம உரிமை, பாகுபாடின்மை ஆகியவற்றை வலியுறுத்திய ஹழரத் ஷைக் தாவூத் காமில் ஒலியுல்லாஹ் எனும் பெருந்தகையின் நினைவிடமாகும்.
அருகில் உள்ள சுற்றுலா தளங்கள்
70 கி.மீ. தொலைவில் தஞ்சாவூரும், 29 கி.மீ. தொலைவில் மல்லிபட்டினமும் வேளாங்கண்ணி  நாகூர் தென் கிழக்கு முனையில் கோடியக்கரையும் சுற்றுலா தளங்களாக அமைந்துள்ளன.
நகர வளர்ச்சி
"ஆவன்னா நேனா உதவி பெறும் துவக்கப் பள்ளி"தான் முத்துப்பேட்டையில் துவங்கப்பட்ட முதல் பள்ளிக்கூடமாகும். இப்பள்ளி சங்கத்து பள்ளிக்கூடம் என்றும் அழைக்கப்படுகிறது.
[இஸ்லாமிய] [பள்ளிவாசல்கள்]
1.பேட்டையில் உள்ள முகைதீன் பள்ளி
2.தெற்கு தெருவில் உள்ள அரபு சாஹிப் பள்ளி
3.முகைதீன் பள்ளி
4.குட்டியார் ஜும்மா பள்ளி
6.மதினா பள்ளி
7.மக்கா பள்ளி
8.ஜாக் ஜாமியா ஜிம்மா பள்ளி
9.ரஹ்மத் ஜும்மா பள்ளி
11.ஆசாத் நகர் ஜும்மா பள்ளி
12.புதுப்பள்ளிவாசல் ஜும்மா மஸ்ஜித்
13.தர்கா ஜிம்மா பள்ளி
14.நூற்பள்ளி TNTJ
15.மஸ்ஜிதுன் நூர் கிளை இரண்டு TNTJ
16. ஆசாத் நகர் TNTJ ஜும்மா பள்ளி
வெளி இணைப்புகள்
* பகுப்பு:தமிழ்நாடு மாநிலத்திலுள்ள ஊர்களும் நகரங்களும்
நிலநிரைக்கோடு
நிலநிரைக்கோடு (இலங்கை வழக்கு: நெட்டாங்கு, தீர்க்க ரேகை Longitude) என்பது புவியின் மேற்பரப்பில் உள்ள ஒரு புள்ளியின் அமைவிடத்தை கிழக்கு-மேற்காக குறிப்பதற்காக புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். இதனை நிலநெடுவரை, நில நீள்கோடு, தீர்க்கரேகை. புவி நெடுங்கோடு என்றும் அழைப்பர்
நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு பொதுவாக கிரேக்க எழுத்துரு லாம்டா (λ) மூலம் குறிப்பிடப்படுகிறது. ஒரே நிலநிரைக்கோடு அலகுள்ள புள்ளிகள் அனைத்தும் வட முனையத்திலிருந்து தென் முனையம் வரை செல்லும் ஒரே நேர்கோடில் அமைந்துள்ளன. வழமைப்படி, இவற்றில் முதன்மை நிரைக்கோடு எனப்படும்  இங்கிலாந்தின் கிரீன்விச்சில் உள்ள அரச வான் ஆய்வகம் வழியே செல்லும் நிரைக்கோடு 0°ஐக் (சுழியப் பாகை) குறிக்கிறது. பிற இடங்களின் நிரைக்கோட்டு அலகு இந்த முதன்மை நிரைக்கோட்டிலிருந்து கிழக்கே அல்லது மேற்கே எத்தனை பாகைகள் தள்ளி உள்ளன என்பதைக் கொண்டு குறிப்பிடப்படுகின்றன. குறிப்பாக, முதன்மை நிரைக்கோடு அமைந்திருக்கும் தளத்திற்கும் வட,தென் முனையங்களோடு குறிப்பிட்ட இடம் அமைந்துள்ள தளத்திற்கும் இடையேயுள்ள கோணமாகும். கிழக்கு அல்லது மேற்கு என திசைக் குறிப்பிடப்படாத நிலையில் நேர்மறை அலகுகள் குறிப்பிடப்பட்டிருந்தால் அந்த இடம் முதன்மை நிரைக்கோட்டிற்கு கிழக்கே அமைந்துள்ளதாகவும் எதிர்மறை அலகுகள் மேற்கே அமைந்துள்ளதாகவும் எடுத்துக்கொள்ளப்படுகின்றன. இது ஓர் வலது கை குறிகாட்டு அமைப்பாக, முதன்மை நிரைக்கோட்டில் புவியின் மையத்திலிருந்து வலது கை கட்டைவிரல் வட முனையம் (z அச்சு) நோக்கியும் புவியின் மையத்திலிருந்து வலது கை சுட்டுவிரல் (ஆள்காட்டி விரல்) புவிமையக்கோட்டுடன் இணையாகவும் (x  அச்சு) உள்ளது.
ஓர் நிரைக்கோட்டில் ஓரிடத்தின் வடக்கு-தெற்கு அமைவிடம் அந்த இடத்தின் நிலநடுக்கோட்டின் மூலம் குறிப்பிடப்படுகிறது. புவியிடங்காட்டி கருவிகள் இவற்றைக் காட்டும்.
வெளியிணைப்புகள்
பகுப்பு:புவியியல்
ருத்ரம்-1 (ஏவுகணை)
ருத்ரம்-1 (Rudram -1) என்பது இந்தியாவின் பாதுகாப்பு ஆராய்ச்சி மற்றும் மேம்பாட்டு நிறுவனத்தால் தயாரிக்கப்பட்ட கதிர்வீச்சு எதிர்ப்பு ஏவுகணை (ஏஆர்எம்) ஆகும். இது காற்றிலிருந்து மேற்பரப்பிற்கு எழும்பும், புதிய தலைமுறை கதிர்வீச்சு எதிர் ஏவுகணை (NGARM) ஆகும் இந்திய விமானப்படை (ஐஏஎஃப்) போர் விமானங்களுக்கு மேன்மையான ஒரு தந்திரோபாய திறனை வழங்கவும், முதன்மையாக எதிரிகளின் வான் வழி தாக்குதல்களை ஒடுக்குவதற்கான பாதுகாப்பிற்காக (SEAD)  வடிவமைக்கப்பட்டுள்ளது, இது எதிரிகளின் கண்காணிப்பு ரேடார்கள், கண்காணிப்பு மற்றும் தகவல் தொடர்பு அமைப்புகளை அழிப்பதற்காக பல உயரங்களில் இருந்து  ஏவப்படலாம். இந்தியாவில் உருவாக்கப்பட்ட இந்த அதிநவீன அதிவேக ஏவுகணை இந்திய விமானப்படை ஆயுதக் களஞ்சியத்தில் இதன் வகையில் முதலாவதாக உள்ளது. இந்த ஏவுகணையை பாரத் டைனமிக்ஸ் லிமிடெட் (பி.டி.எல்) மற்றும் பாரத் எலெக்ட்ரானிக்ஸ் லிமிடெட் (பி.இ.எல்) இணைந்து தயாரிக்கப்பட்டதாகும்.
ஏவுகணை சோதனை
ருத்ரம்-1 என்ற இந்த ஏவுகணை ஒடிசாவில் உள்ள பலசோர் கடற்கரையில் இருந்து சுகோய் -30 போர் விமானத்தின் மூலம் வெற்றிகரமாக சோதனை செய்யப்பட்டது. இந்த ஏவுகணையை வெற்றிகரமாக சோதனை செய்த பாதுகாப்பு ஆராய்ச்சி மற்றும் வளர்ச்சி அமைப்பு அதிகாரிகளுக்கு பாதுகாப்பு துறை மந்திரி ராஜ்நாத் சிங் பாராட்டு தெரிவித்தார்.
மேற்கோள்கள்
பகுப்பு:இந்திய ஏவுகணைகள்
இலங்கை மாகாண சபைத் தேர்தல், 1999
1999 இலங்கை மாகாண சபைத் தேர்தல்கள் 1999 ஆம் ஆண்டில் சனவரி 25, ஏப்ரல் 6, சூன் 10 ஆகிய நாட்களில் நடைபெற்றன. இலங்கையின் ஏழு மாகாணசபைகளுக்கு உறுப்பினர்களைத் தேர்தெடுப்பதற்காக நடைபெற்றது. எட்டாவது மாகாணமான வடக்கு கிழக்கு மாகாண சபைக்குத் தேர்தல்கள் இடம்பெறவில்லை. இம்மாகாணசபை 1990 மார்ச்சு முதல் தேசிய நடுவண் அரசின் நேரடிக் கட்டுப்பாட்டில் இருந்தது. இலங்கையின் ஆளும் மக்கள் கூட்டணி வடமத்திய, வடமேற்கு சபைகளைக் கைப்பற்றியது. ஏனைய ஐந்து மாகாணங்களிலும் இலங்கை தொழிலாளர் காங்கிரஸ் போன்ற சிறிய கட்சிகளின் ஆதரவுடன் மக்கள் கூட்டணி கைப்பற்றியது.
பின்னனி
ஈழப்போரை முடிவுக்குக் கொண்டு வரும் பொருட்டு, இலங்கை-இந்திய ஒப்பந்தம் 1987 அக்டோபர் 29 இல் கையெழுத்திடப்பட்டது. இந்த ஒப்பந்தத்தின் முக்கிய அம்சம் இலங்கை அரசு அதன் மாகாணங்களுக்கு அதிகாரங்களைப் பகிர்ந்தளிப்பதாகும். இதன் படி 1987 நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 ஆம் நாள் ஒன்பது மாகாணசபைகள் உருவாக்கப்பட்டன. மாகாணசபைகளுக்கான முதலாவது தேர்தல்கள் 1988 ஏப்ரல் 28 ஆம் நாள் வடமத்திய, வடமேல், சபரகமுவா, மற்றும் ஊவா ஆகிய மாகாணங்களுக்கு இடம்பெற்றன. 1988 சூன் 2 இல் மத்திய, தெற்கு, மற்றும் மேற்கு மாகாணங்களுக்கு தேர்தல்கள் நடத்தப்பட்டன. அன்று இலங்கையின் ஆளும் கட்சியாக இருந்த ஐக்கிய தேசியக் கட்சி (ஐதேக) ஏழு மாகாணசபைகளினதும் ஆட்சியைக் கைப்பற்றியது.
இலங்கை-இந்திய ஒப்பந்தத்தின் படி கிழக்கு மற்றும் வடக்கு மாகாணங்கள் ஒன்றிணைக்கப்பட்டு ஒரு நிருவாகத்தின் கீழ் கொண்டுவர இணக்கம் காணப்பட்டது. இவ்விணைப்பு நிரந்தர இணைப்பாக இருப்பதற்கு கிழக்கு மாகாணத்தில் 1988 திசம்பர் 31 இற்குள் பொது வாக்கெடுப்பு நடத்தப்பட வேண்டும் எனவும் தீர்மானிக்கப்பட்டது. ஆனாலும், இந்த பொது வாக்கெடுப்பை ஒத்திவைக்க இலங்கை அரசுத்தலைவருக்கு அதிகாரம் அளிக்கப்பட்டது. 1988 செப்டம்பர் 2 இல் அரசுத் தலைவர் ஜே. ஆர். ஜெயவர்தனா இரு மாகாணங்களையும் இணைத்து வடக்கு கிழக்கு மாகாண சபை என்ற ஒரு மாகாணசபையாக நிருவகிக்க உத்தரவு பிறப்பித்தார். இந்த இணைந்த மாகாணசபைக்கான தேர்தல் 1988 நவம்பர் 19 இல் நடத்தப்பட்டது. இந்தியாவின் ஆதரவில் இயங்கிய ஈழமக்கள் புரட்சிகர விடுதலை முன்னணி இத்தேர்தலில் வெற்றி பெற்றது. தமிழர் விடுதலைக் கூட்டணி இத்தேர்தலில் பங்கேற்கவில்லை.
1990, மார்ச்சு 1 அன்று, இந்திய அமைதி காக்கும் படையினர் இலங்கையை விட்டுப் புறப்படும் தறுவாயில், வடகிழக்கு மாகாணசபையின் முதலமைச்சர் அ. வரதராஜப் பெருமாள் மாகாணசபைக் கூட்டத்தில் தமிழீழத்தைப் பிரகடனப்படுத்தி விட்டு அமைதிப் படையினருடன் சேர்ந்து இந்தியா சென்றார். இதனை அடுத்து அரசுத்தலைவர் பிரேமதாசா மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.
முடிவுகள்
ஆளும் மக்கள் கூட்டணி வடமத்திய, வடமேற்கு சபைகளைக் கைப்பற்றியது. ஏனைய ஐந்து மாகாணங்களிலும் இலங்கை தொழிலாளர் காங்கிரஸ் போன்ற சிறிய கட்சிகளின் ஆதரவுடன் மக்கள் கூட்டணி கைப்பற்றியது.
மத்திய மாகாணம்
1999 ஏப்ரல் 6 இல் நடந்த மத்திய மாகாணசபைத் தேர்தல் முடிவுகள்:
வடமத்திய மாகாணம்
1999 ஏப்ரல் 6 இல் நடந்த வடமத்திய மாகாணசபைத் தேர்தல் முடிவுகள்:
வடமேல் மாகாணம்
1999 சனவரி 25 இல் நடந்த வடமேற்கு மாகாணசபைத் தேர்தல் முடிவுகள்:
சபரகமுவா மாகாணம்
1999 ஏப்ரல் 6 இல் நடந்த சபரகமுவா மாகாணசபைத் தேர்தல் முடிவுகள்:
தெற்கு மாகாணம்
1999 சூன் 10 இல் நடந்த தெற்கு மாகாணசபைத் தேர்தல் முடிவுகள்:
ஊவா மாகாணம்
1999 ஏப்ரல் 6 இல் நடந்த ஊவா மாகாணசபைத் தேர்தல் முடிவுகள்:
மேற்கு மாகாணம்
1999 ஏப்ரல் 6 இல் நடந்த மேற்கு மாகாணசபைத் தேர்தல் முடிவுகள்:
மேற்கோள்கள்
1999 பகுப்பு:1999 தேர்தல்கள்
ஷோபாசக்தி அன்ரனிதாசன்
ஷோபாசக்தி (Shobasakthi, பிறப்பு: 18 நவம்பர் 1967) ஈழத் தமிழ்ப் படைப்பாளிகளில் ஒருவரும், நடிகரும் ஆவார். அன்ரனிதாசன் யேசுதாசன் என்ற இயற்பெயரைக் கொண்ட இவர் யாழ்ப்பாணம் – அல்லைப்பிட்டியைப் பிறப்பிடமாகக் கொண்டவர். தற்போது புலம்பெயர்ந்து பிரான்சில் வாழ்ந்து வருகிறார். சிறுகதை, நாவல், விமர்சனம், நாடகம், திரைப்படம், பதிப்பு ஆகிய தளங்களில் செயல்பட்டு வருகிறார். இவர் நடித்து வெளிவந்த தீபன் என்ற பிரெஞ்சு மொழித் திரைப்படம் 2015 கான் திரைப்பட விழா திரைப்பட விழாவில் சிறந்த திரைப்படத்துக்கான தங்கப்பனை விருது வென்றது.
வாழ்க்கைக் குறிப்பு
அந்தோனிதாசன் 1967 நவம்பர் 18 இல் இலங்கையின் யாழ்ப்பாண மாவட்டம், அல்லைப்பிட்டி என்ற கிராமத்தில் கொலஸ்ரிகா ஜீவராணி, பிரான்சிஸ் யேசுதாசன் ஆகியோருக்கு பிறந்தார். இவருக்கு மூன்று சகோதரர்களும் ஒரு சகோதரியும் உள்ளனர். தனது 16-வது வயதில் கறுப்பு ஜூலை வன்முறைகளைத் தொடர்ந்து தமிழீழ விடுதலைப் புலிகள் இயக்கத்தில் இணைந்தார். ஆயுதப் பயிற்சியைப் பெற்றுக்கொண்டு, புலிகளின் கலை வெளிப்பாட்டுப் பரப்புரைகளிலும் இயங்கினார். புலிகள் நடத்திய விடுதலைக்காளி தெருக்கூத்தில் (1985) முதன்மைப் பாத்திரமொன்றில் நடித்தார். 1986ம் ஆண்டு அமைப்பை விட்டு வெளியேறினார்.
இந்திய இராணுவம் இலங்கையில் நிலைகொண்டிருந்தபோது நாட்டைவிட்டு வெளியேறிய இவர் துார கிழக்கு ஆசிய நாடுகளில் ஏதிலியாக நான்கு ஆண்டுகள் கழித்த பின்னர்,போலிக் கடவுச்சீட்டு மூலம் 1993ம் ஆண்டு பிரான்சை அடைந்தார். அங்கே அவருக்கு அரசியல் தஞ்சம் கிடைக்கப்பெற்றது.
யாழ்ப்பாணக் கோட்டையை மீண்டும் கைப்பற்றுவதற்காக ஆகஸ்ட் 1990 இல் இலங்கை இராணுவம் அல்லைப்பிட்டியை ஆக்கிரமித்தனர். 85 இளைஞர்கள் இராணுவத்தால் சுற்றிவளைக்கப்பட்டு மீண்டும் ஒருபோதும் அவர்களைப்பற்றிய எந்த தகவலும் கிடைக்கப்பெறவில்லை. அவர்களில் பெரும்பாலோனோர்கள் ஷோபாசக்தியின் உறவினர்கள் மற்றும் நண்பர்கள். அவர்கள் இராணுவத்தினாரால் கொல்லப்பட்டு உடல்கள் கிணற்றில் வீசப்பட்டன. அல்லைப்பிட்டியை ஆக்கிரமித்த இலங்கை கடற்படை இன்றுவரை அங்கே நிலைகொண்டுள்ளது.
எழுத்தும் சினிமாவும்
புலிகள் அமைப்பில் ஷோபாசக்தி இருந்தகாலத்தில் இயக்கத்தின் கருத்தியல் சார்ந்தே சில கவிதைகளை 1984–1986 காலப்பகுதிகளில் எழுதத் துவங்கினார். அவை யாழ்ப்பாணத்திலிருந்து வெளியான 'ஈழமுரசு', 'செய்திக்கதிர்' போன்ற பத்திரிகைகளில் வெளியாகின. ஷோபாசக்தி நாடகங்கள் எழுதி நடத்தியிருக்கிறார். அவர் புலம் பெயர்ந்த பின்பாக 90களில் புரட்சிக் கம்யூனிஸ்ட் கழகத்துடன் (சர்வதேச நான்காவது அகிலம்) இணைந்துசெயல்பட்ட காலத்தில் சர்வதேச முற்போக்கு இலக்கியமும் மார்க்ஸிச கற்கையும் அவருக்கு அறிமுகமாகின. 1990 ஆம் ஆண்டுகளின் பிற்பகுதியில் ஷோபாசக்தி என்ற புனைப்பெயரில் சிறுகதைகள், நாடகங்கள், ஈழ யுத்தத்தின் போது அவரது தனிப்பட்ட அனுபவங்கள், அரசியல்  கட்டுரைகள் மற்றும்  நாவல்கள் எழுதத் தொடங்கினார். பாரிஸிலிருந்து வெளியாகிய ‘அம்மா‘ மற்றும் ‘எக்ஸில்’ இதழ்களில் தொடர்ச்சியாக எழுதினார்.
அவரது முதல் நாவலான ”கொரில்லா” (2001) தமிழீழ விடுதலைப் புலிகள் இயக்கத்தின் ஒரு குழந்தைப் பருவப் போராளியாக அவருடைய அனுபவத்தின் அடிப்படையில் அமைந்திருந்தது. . கொரில்லா 2008 ம் ஆண்டு ஆங்கிலத்தில் மொழிபெயர்க்கப்பட்டது. அவரது இரண்டாவது நாவல் ”ம்” (2003) இலங்கையில் தமிழ் அரசியல் கைதிகள் 1983ல் வெலிகடைச் சிறையில் படுகொலை செய்யப்பட்டதை அடிப்படையாகக் கொண்டது. ம் நாவல் 2010 ம் ஆண்டு ஆங்கிலத்தில் Traitor என்ற பெயருடன் மொழிபெயர்க்கப்பட்டது. மலையாளத்தில் இந்த நாவலை மாத்ருபூமி வெளியிட்டது, ஷோபாசக்தியின் மூன்றாவது நாவல் “Box கதைப்புத்தகம்”(2015) முள்ளிவாய்க்காலிற்குப் பின்னான வன்னிக் கிராமமொன்றில் யுத்தத்தின்  ஊடும் பாவுமான  கதைகளைச் சித்தரிக்கும் உபவரலாறாகப் பதியப்பட்டுள்ளது.
ஷோபாசக்தியின் சினிமா நுழைவு 2009 இல் செங்கடல் (Dead Sea) திரைபடத்தின் மூலம் தொடங்கியது, தென் இந்தியாவில் உள்ள தனுஷ்கோடி என்ற பெரும்பாலும் கைவிடப்பட்டகிராமத்தில், தமிழ் மீனவர்களின் வாழ்க்கைப் போராட்டத்தைக் குறித்த படமான செங்கடலில் லீனா மணிமேகலை மற்றும் ஜெரால்டுடன் இணைந்து ஷோபாசக்தி திரைக்கதை எழுதியதுடன் உரையாடலும் எழுதி ஒரு கதாபாத்திரத்திலும் நடித்துள்ளார். செங்கடல் திரைப்படத்தை முதலில் சென்னை மண்டல தணிக்கைக் குழுவினர் மதிப்பிட மறுத்துவிட்டதால் அத்திரைப்படம் தமிழகத்தில் தடைசெய்யப்பட்டது. ஒரு சட்ட போராட்டத்திற்குப் பின்னர் திரைப்பட தணிக்கைக் குழுவினர் மூலம் வயதுவந்தவர்களுக்கான(adult) மதிப்பீடு ளிக்கப்பட்டது. இந்தியத் திரைப்பட விழாவின் பனோரமா பிரிவில் தேர்வான செங்கடல் முப்பதுக்கும் மேற்பட்ட சர்வதேச திரைப்பட விழாக்களில் திரையிடப்பட்டு விருதுகளை வென்றிருக்கிறது.
ஷோபாசக்தி 2015 Cannes திரைப்பட விழாவில் Palme d'or வென்ற தீபன் திரைப்படத்தில் முதன்மைக் கதாபாத்திரத்தில் நடித்துள்ளார். 2015ல் இத்திரைப்படம் பிரான்சில் அரசியல் தஞ்சம் கோரும் முன்னாள் விடுதலைப் புலி உறுப்பினர் தீபனின் (ஷோபாசக்தி) கதை. இப்படத்தில் முன்பின் தெரியாதவர்களான தீபன், காளீஸ்வரி மற்றும் சிறுமி ஆகியோர் ஒரு குடும்பமாக மாறி தீபனின் மனைவி மற்றும் மகள் என குறிப்பிடப்பட்டு இணைந்து வாழ்கின்றனர். தீபன் படத்தில் 50% தன்னுடைய வாழ்க்கை இருப்பதாக ஷோபாசக்தி குறிப்பிடுகிறார். .
அரசியல் கருத்துகள்
மிகச்சிறிய வயதிலிருந்தே அரசியல் இயக்கச் செயல்பாடுகளில் ஈடுபட்டிருந்த ஷோபாசக்தி தன்னை ஒரு அரசியல் பிராணி என்று குறிப்பிடுகிறார். தன்னுடைய முதன்மை அரசியல் நெறிகளென மார்க்ஸியத்தையும் பெரியாரியலையும் பிரகடனப்படுத்துகிறார். ”ஒருவர் கம்யூனிஸ்டாகத் தன்னை அடையாளம் கண்டுகொள்வது அரசியல் செயற்பாடுகளிற்கு அப்பால் தனிப்பட்ட முறையில் பரந்த சமூகப் பார்வையையும் போர்க்குணத்தையும் நேர்மைத்திறத்தையும் எளிமையையும் அவருக்கு அளிக்கும் என்பது எனது நம்பிக்கை எனது இந்த நம்பிக்கையை நான் சந்தித்த பல கம்யூனிஸ்டுகள் எனக்கு நிரூபணமும் செய்திருக்கிறார்கள்.” என்கிறார் ஷோபாசக்தி.
மார்க்ஸியம் பற்றிய ஒரு கேள்விக்கு பதிலளிக்கும் ஷோபாசக்தி கீழ்வருமாரு குறிப்பிடுகிறார். ”மார்க்ஸியம் என்பது ஒடுக்கப்பட்டவர்களின் விடுதலைக்கான அறம், ஒரு குறியீடு மரபு மார்க்ஸியத்தின் போதாமைகள், இன்றைய உலகச் சூழலில் மார்க்ஸியம் எதிர்கொள்ளும் கேள்விகள், மார்க்ஸிய அமைப்புகளின் இறுகிய அதிகார வடிவங்கள் இவை குறித்தெல்லாம் ஏராளமான கேள்விகளையும் உரையாடல்களையும் மார்க்ஸியர்களே நடத்தியிருக்கிறார்கள். இந்த உரையாடல்கள் தொடருகின்றன. மார்க்ஸியத்தின் அடிப்படையில் புதிய பார்வைகளும் விமர்சனங்களும் கோட்பாடுகளும் உருவாக்கப்படுகின்றன. இது இடையறாது நடக்கும் ஒரு அரசியற் செயற்பாடு. இந்தச் செயற்பாடுதான் எனக்கான மார்க்ஸியம்”.
தொண்ணுாறுகளில் தமிழில் மேலெழுந்த தலித்தியம், பின்நவீனத்துவம் போன்ற சிந்தனைப் போக்குகளைத் தான் தீவிரமாகப் பின்தொடர்வதாகச் சொல்லும் ஷோபாசக்தி தன்னுடைய  கதைகள் பெரிதாக்கப்பட்ட அரசியல்  துண்டறிக்கைள் என்கிறார்.
வெளி இணைப்புகள்
பகுப்பு:பிரான்சியத் தமிழ் எழுத்தாளர்கள் பகுப்பு:ஈழத்து எழுத்தாளர்கள் பகுப்பு:விடுதலைப் புலிகளின் போராளிகள் பகுப்பு:வாழும் நபர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ்த் திரைப்பட நடிகர்கள் பகுப்பு:1967 பிறப்புகள் பகுப்பு:இலங்கையின் வட மாகாண நபர்கள்
இலங்கையின் ஆறுகள்
இலங்கையின் ஆறுகள் நாட்டின் மத்திய உயர்நிலத்தில் இருந்து ஊற்றெடுத்துப் பாய்கின்றன. 1959 ஆண்டு ஆய்வொன்றின் படி இலங்கையில் மொத்தம் 103 ஆறுகள் காணப்படுகின்றன. இவற்றுள் 10 ஆறுகள் முக்கியமானவையாகும். மகாவலி கங்கை மிக நீளமான ஆறாகும். இலங்கையின் முக்கிய ஆறுகளில் கலா ஓயா மாத்திரமே உயர்நிலமல்லாத குளம் ஒன்றில் இருந்து ஊற்றெடுத்துப் பாய்கிறது. இலங்கையின் ஆறுகளில் களு ஆறு, களனி ஆறு, ஜின் ஆறு, நில்வல ஆறு, மகாவலி கங்கை என்பன வெள்ளப்பெருக்கு அபாயத்துக்கு உட்பட்டவையாக கருதப்படுகின்றன.
ரொக்கவே நகரியம், நியூ செர்சி
ரொக்கவே நகரியம் ( Rockaway Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 45.55 சதுர கிலோ மீற்றர் பரப்பளவைக் கொண்டுள்ளது. இதில் 41.40 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 4.14 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 24,156 ஆகும். ரொக்கவே நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 583.4 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
காந்திதாம்
காந்திதாம் (Gandhidham) இந்தியாவின், குஜராத் மாநிலத்தில், கட்ச் மாவட்டத்தில் அமைந்துள்ள வேகமாக வளர்ந்து வரும் நகரம். இந்தியப்பிரிவினைக்கு பின் பாகிஸ்தான் நாட்டின் சிந்துப் பகுதியிலிருந்து குஜராத்திற்கு வந்த அகதிகளைத் தங்க வைக்க இந்நகரம் 1950இல் துவக்கப்பட்டது. இந்நகரை காந்திதாம் நகராட்சி மன்றம் நிர்வகிக்கிறது. மகாத்மா காந்தியடிகளின் நினைவாக, இந்நகரத்திற்கு காந்திதாம் எனப் பெயர் சூட்டப்பட்டுள்ளது. இந்நகரத்தின் முந்தைய பெயர் சர்தார் கஞ்ச் ஆகும். கண்ட்லா துறைமுகத்திற்கு அருகில் இந்நகரம் அமைந்துள்ளது.
வானிலை
கோடைக்காலத்தில் மிக அதிக வெப்பமும், குளிர்காலத்தில் கடுங்குளிரும் காணப்படுகிறது. பொதுவாக வறண்ட வானிலையே உள்ளது. மழை அளவு மிகக் குறைவு.
போக்குவரத்து
இந்திய இரயில்வே போக்குவரத்து இந்திய நாட்டின் முக்கிய நகரங்களுடன் காந்திதாம் நகரம் இணைக்கப்பட்டுள்ளது.
வெளி இணைப்புகள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:குசராத்து பகுப்பு:கட்சு மாவட்டம்
நடனகோபாலநாயகி சுவாமிகள்
இறை ஞானம் தேடல்
ராமபத்ரன் தனது 9 அகவையில் வீட்டைத் துறந்து, திருப்பரங்குன்றம் மலையைச் சுற்றி வரும் பாதையில் முருகப் பெருமானின் சந்நிதிக்கு பின்புறம் உள்ள குக ஆஸ்ரமத்தில் 12 ஆண்டுகள் தவம் புரிந்தார்.
பின் பரமக்குடி சென்று நாகலிங்க அடிகளிடம் அட்டாங்க யோக ஸித்திகளை, பதினெட்டே நாட்களில் கைவரப் பெற்று, 'சதானந்த சித்தர்' எனும் திருப்பெயர் பெற்றார் ராமபத்ரன்.
பின் சதானந்தர் மதுரையிலிருந்து தனது சீடர்களுடன் ஆழ்வார்திருநகரியில் உள்ள நம்மாழ்வார் சந்நிதியில் மனம் கரைந்தார். அங்கே, வைணவ ஆச்சார்யரான வடபத்ர அரையரிடம் வைணவ தீட்சை பெற்று நடனகோபாலன் எனும் தாஸ்ய நாமம் ஏற்று, வைணவ நூல்களை கற்றார்.
பின் ஆழ்வார் திருநகரியிலிருந்து ஸ்ரீவில்லிபுத்தூர் சென்ற நடனகோபால்ல்ருக்கு, ஆண்டாளின் நாயகி சொரூபமான பக்தி உணர்வும், கண்ணன் மீதான காதல் வேகமும் உள்ளத்தைக் கொள்ளை கொண்டது. ஸ்ரீவில்லிபுத்தூரில் ஆண்டாளை தரிசித்த பிறகு, உள்ளத்தால் நாயகி பாவனை மேலிட பாடல்களைப் பாடிவந்த சுவாமிகள், முகத்தில் மஞ்சள்பூசி, சேலை உடுத்திக் கொண்டு தோற்றத்தாலும் நாயகியாகவே மாறினார்.
நாயகி பாவம்
பின் திருவரங்கம் நாராயண ஜீயர், நடனகோலருக்கு 'நடனகோபால நாயகி' என பெயர் சூட்டி அருளினார். இதன் பிறகு, ஸ்ரீமந் நாராயணனை நாயகனாகவும், தன்னை நாயகியாகவும் பாவித்து, சுவாமிகள் பாடிய பாடல்களும் நாமாவளிகளும் பிரபலம் அடைந்தன.
சுவாமிகள் பெரும்பாலும் மதுரையிலேயே வசித்தார். வயிற்றுக்கு வேண்டிய உணவை உஞ்சவிருத்தி மூலம் பெற்றார். பிரம்மச்சரிய வாழ்க்கை வாழ்ந்தார். அவர் பாடிய தமிழ்ப் பாக்களாலும், சௌராஷ்டிரப் பாடல்கள்களாலும், அவரை ”வரகவி” எனும் புகழ் பெற்று தந்தது. அவருடைய பாடல்களில் அறவுரை, வைணவ தத்துவம், வைணவ பக்தி நெறி, நாயகனாகிய கண்ணனைப் பிரிந்து வாடும் நிலை ஆகியவை அதிகம் வெளிப்பட்டன.
மறைவு
வைகுண்ட ஏகாதசி, 8 சனவரி 1914, வியாழக்கிழமை, மதியம் 12 மணி; சுவாமிகள் மேலே நோக்கி, 'ஹரி அவ்டியோ' (ஹரி வந்துவிட்டார்) என்று உரக்கச் சொல்லியபடி முக்தி நிலை அடைந்தார்.
சமாதி
நடனகோபாலநாயகியின் சமாதி, மதுரையில் இருந்து அழகர்கோவில் செல்லும் வழியில் சுமார் 10 கி.மீ தொலைவில் உள்ளது காதக் கிணறு எனுமிடத்தில் அமைந்துள்ளது.
வெளி இணைப்புகள்
பகுப்பு:வைணவ அடியார்கள் பகுப்பு:1843 பிறப்புகள் பகுப்பு:1914 இறப்புகள் பகுப்பு:சௌராட்டிரர் பகுப்பு:சௌராட்டிர அறிஞர்கள் பகுப்பு:சௌராட்டிர நபர்கள்
ஜான் டேவி
ஜான் டேவி  John Devey, பிறப்பு: திசம்பர் 26 1866, இறப்பு: அக்டோபர் 11 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 154 முதல்தர துடுப்பாட்டப் போட்டிகளில் கலந்து கொண்டுள்ளார். 1894-1907 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் டேவி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1866 பிறப்புகள் பகுப்பு:1940 இறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
கூட்டுக் குடும்பம்
பெற்றோர், அவர்களது மணமாகாத பிள்ளைகள், மணமான பிள்ளைகளும் அவர்களது துணைவரும் பிள்ளைகளும், சிலசமயம் பெற்றோரின் உடன்பிறந்தவர்கள் என இரத்த உறவால் பிணைக்கப்பட்ட, நேர்வழியிலும், கிளை வழியிலும் உறவினரானவர்கள் ஒரே வீட்டில் ஒரே குடும்பமாக வாழ்வது கூட்டுக் குடும்பம் (Joint Family) எனப்படும். இந்தியச் சமுதாயத்தில் இத்தகைய முறை பரவலாகக் காணப்படுகின்றது. இந்தியாவில் பொதுவாக ஆண்வழி உறவினர்களே கூட்டுக் குடும்பமாக வாழ்ந்து வருகிறார்கள்.
இவற்றையும் பார்க்கவும்
பகுப்பு:குடும்பம் பகுப்பு:மானிடவியல் பகுப்பு:சமூகவியல்
Complex family एकत्र कुटुंब पद्धती
யசோதை
யசோதை, இந்துத் தொன்மக் கதைகளின் படி, நந்தரின் மனைவி. இவரே கிருட்டிணனை வளர்த்தவர். வசுதேவர் கிருட்டிணன் பிறந்ததும் அவனது மாமன் கம்சனிடம் இருந்து காப்பாற்றுவதற்காக கிருட்டிணனை கோகுலத்தில் இருந்த நந்தர், யசோதை ஆகியோரிடம் கொடுத்து வளர்க்கச் சொன்னார். மேலும் இவரே பலராமரையும் சுபத்திரையையும் வளர்த்தார்.
உசாத்துணை
பகுப்பு:இந்து தொன்மவியல் பகுப்பு:இந்து தொன்மவியல் மாந்தர் பகுப்பு:வைணவ சமயம்
சல்பியூரைல்
கரிம வேதியியலில் இக்குழுவானது சல்போன்கள் (RSO2R') மற்றும் சல்போனைல் ஆலைடுகள் (RSO2X) போன்ற சேர்மங்களில் காணப்படுகிறது. இங்கு இக்குழுவை சல்போனைல் குழு என்கிறார்கள்.
மேற்கோள்கள்
பகுப்பு:சல்பியூரைல் சேர்மங்கள் பகுப்பு:வேதி வினைக்குழுக்கள்
புந்தார் விமான நிலையம்
புந்தார் விமான நிலையம் (Bhuntar Airport) இந்தியாவின் இமாச்சலப் பிரதேசம் மாநிலத்தில் புந்தார் நகரில் அமைந்துள்ளது. இவ்விமான நிலையம் குலு மணாலி விமான நிலையம் மற்றும் குலு விமான நிலையம் என்றும் அழைக்கப்படுகிறது. இவ்விமான நிலையத்தின் அமைவிடம் 31.87667°N, 77.15444°W ஆகும்.
பகுப்பு:இந்திய வானூர்தி நிலையங்கள் பகுப்பு:குல்லு மாவட்டம்
வாரியப்பொலை பிரதேச செயலாளர் பிரிவு
வாரியப்பொலை பிரதேச செயலாளர் பிரிவு (Wariyapola Divisional Secretariat, වාරියෙපොල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள குருணாகல் மாவட்டத்தில் உள்ளது. இப்பிரிவு துணை நிர்வாக அலகுகளாக 56 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 61141 ஆகக் காணப்பட்டது.
வெளியிணைப்புக்கள்
பகுப்பு:குருணாகல் மாவட்டப் பிரதேச செயலாளர் பிரிவுகள்
4-ஆம் நூற்றாண்டு
4ம் நூற்றாண்டு என்ற காலப்பகுதி ஜூலியன் நாட்காட்டியின் படி கிபி 301 தொடக்கம் கிபி 399 வரையான காலப்பகுதியை குறிக்கிறது.
மேற்கோள்கள்
பகுப்பு:1-ஆம் ஆயிரமாண்டு பகுப்பு:நூற்றாண்டுகள்
முத்தையாபுரம்
முத்தையாபுரம் (ஆங்கிலம்:Muttayyapuram), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் இருக்கும் ஒரு பேரூராட்சி ஆகும். தற்போது இவ்வூரை தூத்துக்குடி மாநகராட்சியுடன் இணைக்கப்பட்டுள்ளது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 30,314 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். முத்தையாபுரம் மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 74%, பெண்களின் கல்வியறிவு 66% ஆகும். இது இந்திய தேசிய சராசரி கல்வியறிவான 59.5% விட கூடியதே. முத்தையாபுரம் மக்கள் தொகையில் 11% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:தூத்துக்குடி மாவட்டத்தில் உள்ள பேரூராட்சிகள்
நுத்தப்பூர் விநாயகர் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலுசேரி
பாலுசேரி (Balussery ) என்னும் ஊர், கேரளத்தின் கோழிக்கோடு மாவட்டத்தில் உள்ளது. இது கோழிக்கோடு நகரத்தில் இருந்து 26 கிலோமீட்டர் வடகிழக்கில் உள்ளது. ராமாயணத்தில் பாலி இங்குதான் தவம் செய்ததாகக் கூறப்படுகிறது. இங்கே பாலி தவம் செய்ததனால் பாலுசேரி என்ற பெயர் வந்ததாகக் கருதுகின்றனர்.
இது கொயிலாண்டி- தாமரசேரி- எடவண்ணை மாநில நெடுஞ்சாலையில் இருக்கின்றது.
புவியியல் மற்றும் காலநிலை
பாலுசேரியின் அமைவிடம் 11.45°N, 75.83°W. இதன் சராசரி உயரம் கடல் மட்டத்திலிருந்து 42 மீ (138 அடி) உயரத்தில் உள்ளது. கோடைகால சராசரி வெப்பநிலை 30 முதல் 36 டிகிரி செல்சியசு வரை இருக்கும், மாரிகாலங்களில் 24 டிகிரி செல்சியசு  வரை இருக்கும்.
மீள் பார்வை
பாலுசேரி தேர்தல் தொகுதியானது 278.54 கிலோமீட்டர் பரப்பளவில் உள்ளது, இந்தத் தொகுதியில் எட்டு ஊராட்சி ஒன்றியங்கள் உள்ளன. அவை அதோலி, பாலுசேரி, கூரச்சுந்து, கூட்டூர், நடுவன்னூர், பனங்காடு, உள்ளியெரி மற்றும் உன்னிகுளம். இதன் மொத்த மக்கள் தொகை 212,592 ஆகும். இதில் ஆண்கள் 105,962, பெண்கள் 106,631.
அரசு அலுவலகங்கள் இந்த நகரத்தின் மையப் பகுதிகளில் அமைந்துள்ளன.கேரளத்தின் 33 வாட்டு (அலகு) கொண்ட மின்சார வாரியம் இங்கு உள்ளது. மேலும் வேலை வாய்ப்பு அலுவலகம் பாலு சேரி முக்கு எனுமிடத்திலும், கேரள சரக காவல் அலுவலகம், உதவிப் பதிவுத் துறை அலுவலகம், கல்வித்துறை அலுவலகம், ஆறு கூட்டுறவுச் சங்கங்கள், திருவாங்கூர் ஸ்டேட் வங்கி, கனரா வங்கி, சிண்டிகேட் வங்கி, பஞ்சாப் தேசிய வங்கி மற்றும் பெடரல் வங்கி ஆகியவை இந்த நகரத்தில் அமைந்துள்ளது.
கோழிக்கோடு, கொயிலாண்டி, கூரச்சுந்து, கொட்டாலிடா, மற்றும் பெரம்பிரா ஆகிய ஊர்களுக்கு தினசரி பேருந்து வசதிகள் உள்ளன. பாலுசேரியின் நகரப்பகுதியில் இருந்து பின்னிலம் சார்ந்த பகுதிகளுக்கு சிற்றுந்துகள் இயக்கப்படுகின்றன. மேலும் கேரள மாநிலச் சாலைப் போக்குவரத்துக் கழகம் மலைப்பிரதேசப் பகுதிகளான மங்கயம், கூரச்சுந்து, காக்கயம்,சீக்கிலோடு, வயலடா போன்ற பகுதிகளுக்கும் பேருந்துகள் இயக்கப்படுகின்றன.
கல்வி
பாலுசேரியில்பெண்கள் அரசு மேல்நிலைப்பள்ளி, அரசு தொழிற்கல்வி மேல்நிலைப்பள்ளி, கொக்கல்லூர் அரசு மேல்நிலைப் பள்ளி ஆகிய மூன்று அரசு மேல்நிலைப்பள்ளிகள் உள்ளன. பாலுசேரி ஜிஎல்பி பள்ளி,ஏ. எல். பி பள்ளி ஆகிய முழுத் தொடக்கப் பள்ளிகள் உள்ளன.
அரசியல்
பாலுசேரி சட்டமன்றத் தொகுதியானது கோழிக்கோடு மக்களவைத் தொகுதியில் உள்ளது. கேரளாவின் முன்னாள் முதலமைச்சர் ஏ. சி. சண்முகதாஸ் இருபத்தி ஐந்து ஆண்டுகள் சட்ட மன்ற உறுப்பினராக (இந்தியா) இருந்துள்ளார்.
போக்குவரத்து
கோழிக்கோட்டில் இருந்து நிறைய பேருந்துகள் இயக்கப்படுகின்றன. கொயிலாண்டி, கோழிக்கோடு ஆகிய தொடருந்து நிலையங்களின்  மூலம் பிற ஊர்களுக்குச் செல்லலாம்.
சான்றுகள்
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
வெளியிணைப்புகள்
பாலுசேரி.காம்
நடுவட்டம் கோபாலகிருஷ்ணன்
thumb|வலது நடுவட்டம் கோபாலகிருஷ்ணன் என்பவர் மலையாளத்திற்கு செம்மொழி நிலை வழங்கக் கோரியவர்களில் ஒருவர். மலையாளம் 1500 ஆண்டுகள் பழமையானது என்று கூறி, கேரள மாநில அரசுக்கு தன் கோரிக்கையைச் சமர்ப்பித்துள்ளார்.
இவர் 1951 பிப்பிரவரி 3 ஆம் நாள் ஆலப்புழை மாவட்டத்தின் நடுவட்டம் என்ற ஊரில் பிறந்தார். இவரது பெற்றோர் பெரும்பள்ளில் பரமேஸ்வரன் நாயர், தங்கம்மை ஆவர்.
பெற்ற விருதுகள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:மலையாள நபர்கள்
பாலகிருஷ்ண பகவந்த் போர்கர்
பாலகிருஷ்ண பகவந்த் போர்கர் (ஆங்கிலம்: Balakrishna Bhagwant Borkar) ( பிறப்பு:1910 நவம்பர் 30 - இறப்பு : சூலை 1984) இவர் இந்தியாவின் கோவாவைச் சேர்ந்த ஒரு கவிஞராவார்.
தோத்தா பாலகோட்டி ரெட்டி
தோத்தா பாலகோட்டி ரெட்டி (Dodda Balakoti Reddy) என்பவர் ஓர் இந்திய அரசியல்வாதி ஆவார். இந்தியாவின் ஆந்திர பிரதேச மாநிலம் சாட்டனாபள்ளி சட்டமன்ற தொகுதியின்  சட்டப்பேரவை உறுப்பினராக 1989 மற்றும் 1994 ஆம் ஆண்டுகளில் பணிபுரிந்தார். ரெட்டி இந்திய தேசிய காங்கிரசு கட்சியின் உறுப்பினராக இருந்தார்.
மேற்கோள்கள்
பகுப்பு:இந்திய அரசியல்வாதிகள்
பாலகிருஷ்ண பகவந்த் போர்கர்
பா-கி-பாப் என்றும் அழைக்கப்படும் பா பா போர்கர் சிறு வயதிலேயே கவிதைகள் எழுதத் தொடங்கினார். விஷ்ணு சாகரம் கண்டேகர் போர்கரின் வசனத்தின் ஆரம்ப வெற்றியாளர் ஆவார். போர்கர் 1950 களில் கோவாவின் சுதந்திரத்திற்கான போராட்டத்தில் சேர்ந்து புனேவுக்குச் சென்றார், அங்கு அவர் வானொலியில் பணியாற்றினார். அவரது கொங்கனி வெளியீடும் கணிசமானதாக இருந்தாலும் அவரது பெரும்பாலான இலக்கியங்கள் மராத்தியில் எழுதப்பட்டுள்ளன. அவர் உரைநடை எழுத்தாளராகவும் சிறந்து விளங்கினார்.
அவரது நீண்ட கவிதைகள் மகாத்மயன், (காந்திக்கு அர்ப்பணிக்கப்பட்ட ஒரு முடிக்கப்படாத கவிதை), மற்றும் தமாகோசுதோத்ரா ( நீரிழிவு மற்றும் முதுமை காரணமாக குருட்டுத்தன்மை ஏற்பட வாய்ப்புள்ளதைப் பற்றியது). அவரது புகழ்பெற்ற கவிதைகளில் ஒன்று "மசா காவ்", அதாவது "என் கிராமம்" என்பதாகும். போர்கரின் மரணத்திற்குப் பிறகு, பு லா தேசுபாண்டே மற்றும் அவரது மனைவி சுனிதாபாய் ஆகியோர் போர்கரின் கவிதைகளைப் பொது வெளியில் வெளியிட்டனர். பக்கிபாப் 1984  ஜூலை 8 இல் இறந்தார்.
வாழ்க்கை
thumb| கோவாவில் உள்ள பக்கிபாபின் சிலை பால்கிருஷ்ண பகவந்த் போர்கர் 1910 நவம்பர் 30 ஆம் தேதி கோவாவின் போரிம் கிராமத்தில் ஜுவாரி ஆற்றின் கரையில் பிறந்தார். அவரது வீட்டின் சூழ்நிலை மிகவும் பக்தியுள்ளதாக இருந்தது, அங்கு பஜனைகள், கீர்த்தனைகள், புனித நூல்கள் வாசிப்பது மற்றும் மகாராட்டிராவின் புனிதர்களின் பாடல்கள் இருந்தன. ஒரு வீட்டு விதியாக, ஒவ்வொரு குழந்தையும் புதிய அபங்கங்களை மனப்பாடம் செய்து கற்றுக்கொள்ள வேண்டும்.
ஒரு முறை பக்கிபாப் ஒரு சில புதிய அபங்கத்தைக் கற்றுக் கொள்ள மறந்துவிட்டதாகவும், அவராகவே அபங்கம் இயற்றியதாகவும் கூறப்படுகிறது. கேட்டுக்கொண்டிருந்த மக்கள் ஆச்சரியப்பட்டார்கள். இளம் பக்கி இதைச் செய்திருக்க முடியும் என்று நம்ப முடியவில்லை. மேலும் ஒரு அபங்கம் இசையமைக்கும்படி அவரிடம் கேட்கப்பட்டது. அவர் மேலும் ஒரு அபங்கம் பாடியதன் மூலம் அவர்களை மீண்டும் ஆச்சரியப்படுத்தினார். மேலும் அதை " பக்கி மானே " என்ற வசனத்துடன் முடித்தார் (எனவே அவரை பக்கி எனக் கூறுகின்றனர்).
கல்வி
பக்கிபாபின் தாய்மொழி கொங்கனி ஆகும். மராத்திய ஊடகத்தில் இரண்டாம் வகுப்பு வரை தனது பள்ளிப் படிப்பை முடித்தார். அந்த நேரத்தில் கோவா போர்த்துகீசியர்களின் காலனித்துவ ஆட்சியின் கீழ் இருந்தது. மேலும் பக்கி தனது மேலதிக கல்வியை போர்த்துகீசிய மொழியில் முடிக்க வேண்டியிருந்தது.
தொழில்
அவர் போர்த்துக்கேய மொழி ஆசிரியர் பட்டம் பெற்றார். நிதி பற்றாக்குறையால் அவரால் முறையான கல்வியைத் தொடர முடியவில்லை, மேலும் தனக்கு ஒரு வேலை தேட வேண்டியிருந்தது. 1930 முதல் 1945 வரை கோவா மாநிலத்தில் பல்வேறு பள்ளிகளில் ஆசிரியராக பணியாற்றினார். பின்னர் அவர் மும்பைக்குப் புறப்பட்டார், அங்கு அவர் கொங்கனி பத்திரிகைகளை அமச்சா கோமதக் மற்றும் போர்ஜெகோ அவாஜ் ஆகியவற்றில் பணியாற்றினார். நவம்பர் 1955 இல் அனைத்திந்திய வானொலியில் சேர்ந்தார். 1970 ல் ஓய்வு பெறும் வரை அங்கு பணியாற்றினார்.
எழுத்துப் பணி
பக்கிபாபின் முதல் கவிதைத் தொகுப்பு " பிரதிபா " 1930 இல் வெளியிடப்பட்டது. அப்போது அவருக்கு வயது 20 தான் ஆனது. அவர் இயற்கையால் ஈர்க்கப்பட்டார். குறிப்பாக கோவாவின் இயற்கை அழகு மற்றும் அது அவரது கவிதைகள் மற்றும் படைப்புகளில் பொருத்தமாக சித்தரிக்கப்பட்டுள்ளது. விடுதலை இயக்கத்தை அறிவிக்க முனைவர் ராம் மனோகர் லோகியா 1946 இல் கோவா வந்தபோது, பக்கிபாப் ஒரு கணம் கூட யோசிக்காமல் சுதந்திர போராட்டத்தில் குதித்தார். அவரது அமைப்பு கோயன் லோகியா அய்லோர் (லோகியா கோவாவுக்கு வந்துவிட்டார்) மிகவும் பிரபலமானது. பாதுகாப்பான அரசாங்க வேலையை தியாகம் செய்துவிட்டு, தனக்கு ஆதரவான பத்து பேருடன் வீட்டை விட்டு வெளியேறிய அவர், முழு மனதுடன் இயக்கத்தில் குதித்து, தனது கவிதைகள் மூலம் தேசபக்தியை பரப்புவதற்கான பணியை மேற்கொண்டார்.
விருதுகள்
பக்கிபாப் கோட்டை அவரது மாறுபட்ட உணர்திறன், அவரது பல வண்ண படங்கள் மற்றும் வாழ்க்கையின் சந்தோஷங்களையும் துக்கங்களையும் வெளிப்படுத்தக்கூடிய எளிதானது. அவரது படைப்புகள் இயற்கையைப் பற்றியும், தேசபக்தி பற்றியும், உடல் மற்றும் ஆன்மாவைப் பற்றியும், புத்திசாலித்தனமான மற்றும் தியானமான, தனிநபர் மற்றும் சமுதாயத்தைப் பற்றியும் இருந்தன. அவர் கோவாவின் கவிஞர், மகாராட்டிராவின் கவிஞர். அவர் இந்தியாவின் கவிஞர். இலக்கியம் மற்றும் கல்வித் துறையில் அவர் செய்த சிறப்பான சேவையை அங்கீகரிக்கும் விதமாக அப்போதைய குடியரசுத் தலைவர் எஸ்.ராதாகிருஷ்ணன் அவர்களால் இந்தியாவின் நான்காவது மிக உயர்ந்த சிவில் விருது பத்மஸ்ரீ விருது வழங்கப்பட்டது. இந்தியாவின் சுதந்திரத்திற்காக அவர் செய்த சிறப்பான சேவைகளுக்காக 1974 ஆம் ஆண்டில் இந்திய அரசாங்கத்தால் தாமிரக் கேடயம் (காப்பர் கேடயம்) வழங்கப்பட்டது.
வெளி இணைப்புகள்
பகுப்பு:1984 இறப்புகள் பகுப்பு:1910 பிறப்புகள் பகுப்பு:மராத்தி எழுத்தாளர்கள் பகுப்பு:மராத்தி கவிஞர்கள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
அமுதசாகரர்
அமுதசாகரர் (கி.பி. 1070-1120) என்பவர் ஓர் யாப்பிலக்கணப் புலவர். இவரை அமிர்தசாகரர் எனவும் கல்வெட்டுகள் குறிப்பிடுகின்றன. இவரது பெயர் அமிழ்தக்கடல் என்னும் பொருளைத் தரும்.
இவரால் இயற்றப்பட்ட நால்கள் மூன்று. அவை கால வரிசையில் இவ்வாறு அமையும்.
செங்கிஸ் கானின் பரம்பரை
செங்கிஸ் கானின் பரம்பரையானது கீழே கொடுக்கப்பட்டுள்ளது. இங்கு போர்சிசின் குடும்பத்தின் முக்கிய உறுப்பினர்கள் மட்டுமே கொடுக்கப்பட்டுள்ளனர். தற்போதைய உறுப்பினர்கள் கொடுக்கப்படவில்லை. இப்பரம்பரையின் நடுவில் செங்கிஸ் கான் தோன்றுகிறார். குப்லாய் கான் அடியில் தோன்றுகிறார். போர்சிசின் குடும்பம் என்பது மங்கோலியப் பேரரசின் அரச குடும்பம் ஆகும். இவர்கள் 13 மற்றும் 14ஆம் நூற்றாண்டுகளைச் சேர்ந்தவர்கள் ஆவர்.
செங்கிஸ் கானின் மூதாதையர்கள்
போர்ட்டே சினோ (சாம்பல் ஓநாய்) மற்றும் போர்ட்டோ சினோவின் மனைவி குவா மரால் (வெள்ளைப் பெண் மான்) ---
செங்கிஸ் கானின் வழித் தோன்றல்கள்
தெமுஜின் (செங்கிஸ் கான்) - மங்கோலியப் பேரரசின் தோற்றுவிப்பாளர் மற்றும் ககான் (1206–1227)
ஆதாரங்கள்
thumb|சுமியாபாதரின், "மங்கோலியர்களின் பரம்பரை", 720 பக்கங்கள், 2003, ISBN 99929-5-552-X
Family Tree
ஜக்கம்பட்டி
ஜக்கம்பட்டி (Jakkampatti) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், பென்னாகரம் வட்டம், கோடிஅள்ளி ஊராட்சிக்கு உட்பட்ட ஒரு சிற்றூர் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பென்னாகரத்தில் இருந்து 8 கிலோமீட்டர் தொலைவிலும், சென்னையில் இருந்து 328 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'02.7"N 77°51'34.4"E ஆகும். இங்கு மொத்த குடியிருப்புகள் 212,.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
ராபர்ட் டென்
ராபர்ட் டென் Robert Denn , பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1787-1793 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராபர்ட் டென் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:எஸ்செக்ஸ் துடுப்பாட்டக்காரர்கள்
லெனார்ட் வூல்ஃப்
லெனார்ட் சிட்னி வூல்ஃப் (25 நவம்பர் 1880 - 14 ஆகத்து 1969) ஒரு அரசியல் கோட்பாட்டாளரும், எழுத்தாளரும், பதிப்பாளரும், குடிசார் சேவையாளரும் ஆவார். இவர் எழுத்தாளர் வெர்சீனியா வூல்ஃபின் கணவர். இலங்கையைப் பிரித்தானியர் ஆண்ட காலத்தில் யாழ்ப்பாணம், கண்டி, அம்பாந்தோட்டை ஆகிய இடங்களில் இவர் பணியாற்றியுள்ளார். இலங்கையைக் களமாகக் கொண்டு இவர் பல கதைகளையும், தன்வரலாற்று நூல்களையும் எழுதியுள்ளார்.
இளமைக் காலம்
1904 அக்டோபரில் இலங்கைக்கு வந்த லெனார்ட் வூல்ஃப், முதலில் யாழ்ப்பாணத்தில் குடிசார் சேவையில் பயிற்சியாளராக (cadet) இணைந்தார். பின்னர் கண்டிக்கு மாற்றப்பட்டார். 1908ல் தென் மாகாணத்தில் உதவி அரசாங்க அதிபராகப் பணியேற்ற வூல்ஃப், அம்பாந்தோட்டை மாவட்ட நிர்வாகத்துக்குப் பொறுப்பாக இருந்தார். 1911 மே மாதத்தில் ஓராண்டு விடுப்புப் பெற்றுக்கொண்டு இங்கிலாந்துக்குத் திரும்பிய வூல்ஃப் 1912ல் பணியை விட்டு விலகினார். அதே ஆண்டில், வெர்சீனியா இசுட்டீபனைத் திருமணம் செய்துகொண்டார். லெனார்ட், வெர்சீனியா இருவரும் புளூம்சுபெரி குழுவில் செல்வாக்குப்பெற்று விளங்கினர்.
எழுத்துப் பணி
திருமணத்துக்குப் பின்னர் வூல்ஃப் எழுத்துத் துறையில் ஆர்வம் கொண்டார். 1913ல் அவர் தனது முதலாவது புதினமான த வில்லேஜ் இன் த ஜங்கிள் (காட்டில் உள்ள ஊர்) என்னும் புதினத்தை வெளியிட்டார். இது வூல்ஃப் இலங்கையில் வாழ்ந்த காலத்தை அடிப்படையாகக் கொண்டு எழுதப்பட்டது. இதன் பின்னர் ஏறத்தாழ ஒவ்வொரு இரண்டு ஆண்டுகளுக்கு ஒரு நூலை அவர் வெளியிட்டார்.
1916ல் முதலாம் உலகப் போர்க் காலத்தில் இராணுவத்துக்குக் கட்டாய ஆட்சேர்ப்பு இடம்பெற்றபோது, உடல்நிலை ஏற்றதாக இல்லாததால் இவர் சேவையில் சேர்க்கப்படவில்லை. தொடர்ந்து இவர் அரசியலிலும் சமூகவியலிலும் ஈடுபடத் தொடங்கினார். இவர் தொழிற் கட்சியிலும், சமூகவிய இயக்கமான பேபியக் கழகத்திலும் (Fabian Society) இணைந்ததுடன், நியூ இசுட்டேட்சுமன் (New Statesman) என்னும் சஞ்சிகையிலும் ஒழுங்காக எழுதிவரலானார். 1916ல் அமைதியை நிலைநாட்டுவதற்கு அனைத்துலக அமைப்பு ஒன்றின் அவசியத்தை முன்மொழிந்து அனைத்துலக அரசு (International Government) என்னும் கட்டுரையொன்றை எழுதினார்.
1919ல் இன்டர்நஷனல் ரிவியூவின் ஆசிரியர் ஆனார். அத்துடன் 1920 தொடக்கம் 1922 வரை கொன்டெம்பொரரி ரிவியூவின் அனைத்துலகப் பகுதியின் ஆசிரியராகவும் பணியாற்றினார். 1923 - 1930 காலப் பகுதியில் த நேஷன் என்னும் வாரமொருமுறை அரசியல் செய்தியிதழின் இலக்கிய ஆசிரியராகவும் விளங்கியதுடன், 1931 முதல் 1959 வரை த பொலிட்டிக்கல் குவாட்டர்லி என்னும் காலாண்டிதழின் இணை நிறுவனராகவும், ஆசிரியராகவும் பணிபுரிந்தார். சில காலம், தொழிற் கட்சியின் அனைத்துலக மற்றும் குடியேறவாத விடயங்கள் சம்பந்தமாக ஆலோசனைக் குழுக்களின் செயலாளராகவும் இருந்துள்ளார்.
மேற்கோள்கள்
பகுப்பு:ஆங்கில எழுத்தாளர்கள் பகுப்பு:1880 பிறப்புகள் பகுப்பு:1969 இறப்புகள் பகுப்பு:ஆங்கிலேய எழுத்தாளர்கள்
பெரிய ஏலக்கி
பெரிய ஏலக்கி (AMOMUM SUBLATUM) என்பது ஒரு பூக்கும் தாவர இனம் ஆகும். இது இஞ்சி குடும்பத்தைச் சேர்ந்த தாவரம் ஆகும். இதன் காய்ந்த விதைகளைத் தீயிலிட்டால் கற்பூரம் போன்ற வாடையைக் கொடுக்கும். இத்தாவரம் மூலிகை மருத்துவத்தில் பயன்படுத்தப்படுகிறது. இந்திய நாட்டில் இவற்றின் விதைகளை மசாலாவாக உணவில் பயன்படுத்துகிறார்கள். இதனை கருப்பு ஏலக்காய் என்று தவறுதலாகக் கூறுகிறார்கள்.
மேற்கோள்கள்
பகுப்பு:மூலிகைகள் பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள் பகுப்பு:இஞ்சிக் குடும்பம்
மைலாடி
மையிலாடி (ஆங்கிலம்:Myladi), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு பேரூராட்சி ஆகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி                           2,661 வீடுகளும், 10,070 மக்கள்தொகையும் கொண்டது.
தொழில்
இவ்வூர் கற்சிற்பங்களுக்கு பேர்போனது. இவ்வூரில் முப்பதுக்கும் மேற்பட்ட சிற்பக்கூடங்களில், சுமார் ஐநூற்றுக்கும் மேற்பட்டவர்கள் சிற்பத் தொழிலைச் சார்ந்து இருக்கின்றனர். கயத்தாறில் உள்ள வீரபாண்டிய கட்டபொம்மன் சிலை, சென்னை மெரினாவில் உள்ள திருவள்ளுவர் போன்றவை மைலாடி சிற்பிகளால் செய்யப்பட்டவை. அண்மையில் ஐயன் திருவள்ளுவரின் 6அடி உயரச் சிலை ஒன்று ஆஸ்ரேலியாவில் நிறுவதற்காக கப்பல் மூலம் அனுப்பிவைக்கப்பட்டள்ளது. நிறைந்த அளவில் கடவுளரின் சிற்பங்கள் கல்லில் உருவாக்கப்படுகின்றன.
ஆதாரங்கள்
பகுப்பு:கன்னியாகுமரி மாவட்டத்தில் உள்ள பேரூராட்சிகள்
செங்கிஸ் கான் அன்ட் தி மேக்கிங் ஆஃப் மாடர்ன் வேர்ல்ட்
செங்கிஸ் கான் அன்ட் தி மேக்கிங் ஆஃப் மாடர்ன் வேர்ல்ட் (2004) என்பது ஜாக் வெதர்ஃபோர்ட் என்பவரால் எழுதப்பட்ட ஒரு வரலாற்று நூல் ஆகும். இவர் மெக்கலாஸ்டர் கல்லூரியின் டெவிட் வாலஸ் மானுடவியல் பேராசிரியர் ஆவார். இது செங்கிஸ் கான் மற்றும் அவரது பின்வந்தவர்களின் வளர்ச்சி மற்றும் செல்வாக்கு, மற்றும் ஐரோப்பிய நாகரீகத்தின் மீதான அவர்களின் தாக்கம் ஆகியவற்றை கதையாக கூறுகிறது. பெரும்பாலான மேற்கத்திய நூல்களில் உள்ளதை போல் அல்லாமல் வெதர்ஃபோர்ட் செங்கிஸ்கானை பற்றி வித்தியாசமான கோணத்தில் இப்புத்தகத்தை எழுதியுள்ளார். செங்கிஸ்கானின் ஆட்சியின் நேர்மறையான கலாச்சார விளைவுகளைப் பற்றி கூறியுள்ளார்.
இந்த நூலின் கடைசிப் பிரிவில் இவர் மேற்கத்திய நாடுகளில் செங்கிஸ் கானின் வரலாற்றைப் பற்றி விமர்சனம் செய்கிறார். ஆரம்ப காலங்களில் வெளிவந்த நூல்களில் "சிறந்த, உன்னத அரசர்" என்று வெளிவந்த இத்தலைவரைப் பற்றிய சித்தரிப்பு, அறிவொளி இயக்க காலத்தில் மிருகத்தனமான சிறு மதத்தை சேர்ந்தவன் என்று மாறியதாக ஜாக் வெதர்ஃபோர்டு வாதிடுகிறார். வெதர்ஃபோர்டு மேற்குலக சம்பந்தமற்ற 3 முதன்மை ஆதாரங்களை இப்புத்தகத்திற்காக பயன்படுத்தியுள்ளார்: மங்கோலியர்களின் இரகசிய வரலாறு, அடா அல்-முல்க் ஜுவய்னியின் தரிக்-இ-ஜஹான்குஷா மற்றும் ரஷித்-அல்-ஹமாதனியின் சமி அல்-தவரிக்.